
Na podlagi 57. čl. v povezavi s sedmim odstavkom 96. čl. Zakona o prostorskem načrtovanju (Ur. list RS, št. 33/07, 70/2008-ZVO-1B, 108/2009, 80/2010-ZUPUDPP) ter 33. čl. statuta Občine Brežice (Ur.l.RS, št. 10/09) je Župan občine Brežice sprejel 

SKLEP 

o začetku priprave 

SPREMEMB IN DOPOLNITEV ZAZIDALNEGA NAČRTA

ZA OBRTNO CONO BREŽICE (v nadaljevanju SDZN)

1.0 OCENA STANJA IN RAZLOGI ZA PRIPRAVO SDZN

V mestnem središču Brežic, na območju SDZN velja Odlok o sprejetju zazidalnega načrta za obrtniško cono Brežice (v nadaljevanju ZN; Ul SRS 51/71, 32/85, 39/86, Ul RS 6/93, 66/99, 66/00 - Odločba US, 4/02, 64/08, 8/10-Uskladitev SD plan). Predmetni akt je bil izdelan pred več kot tridesetimi leti, zaradi česar rešitve ureditev ne ustrezajo več potrebam današnjega časa. Poglavitno problematiko predstavljajo prostorske rešitve, ki niso usklajene z današnjo zakonodajo in predpisi. Poleg navedenega akt ne upošteva obstoječih objektov iz časa izdelave akta in zanje nima določenih rešitev in pogojev, akt predpisuje objekte, ki so glede na potrebe večinoma neustreznih dimenzij, ne omogoča postavitve spremljajočih objektov, ipd.. Zaradi navedenih omejitev je bilo od sprejema akta do danes izdelanih več parcialnih sprememb, ki pa so se nanašale le na individualne potrebe posameznih pobudnikov. 

Zaradi velikega števila izraženih pobud ter potreb po noveliranju predmetnega akta, ugotovljenih neskladnih gradenj in s ciljem vzpostavitve funkcionalne prostorske ureditve območja, se je občina odločila pristopiti k celovitem reševanju prostorskih ureditev obravnavanega območja.
2.0 OBMOČJE SDZN

SDZN se nanaša na celotno območje osnovnega ZN. Severno mejo predstavlja severna meja zazidljivega zemljišča, ki na zahodni strani poteka po cesti bratov Milavcev proti jugu do križišča z Obrtno ulico, po kateri meja naprej poteka proti vzhodu do križišča s cesto Ob štadionu, nato po tej cesti proti jugu do križišča s Finžgarjevo ulico, po kateri meja naprej poteka proti vzhodu do križišča s Cesto svobode in po tej cesti poteka vzhodna meja proti severu, kjer se območje sklene. Iz opredeljenega območja je v severnem predelu izvzeto manjše območje, ki obsega zemljišča prostorske enote B4-07P5/1.

3.0 NAČIN PRIDOBITVE STROKOVNIH REŠITEV 

Strokovne rešitve za SDZN se pridobijo na podlagi prikaza stanja prostora, občinskega prostorskega plana in veljavnega zazidalnega načrta ter izraženih investicijskih namer, upoštevajoč smernice za načrtovanje nosilcev urejanja prostora. 
4.0 ROKI ZA PRIPRAVO SDZN IN NJEGOVIH POSAMEZNIH FAZ

· Sklep o pripravi SDZN, župan,

· objava sklepa v uradnem glasilu in v svetovnem spletu, občina,

· izdelava osnutka SDZN, 15 dni po objavi sklepa o začetku priprave SDZN, izdelovalec SDZN,

· pridobivanje smernic nosilcev urejanja prostora in odločbe o potrebi izdelave CPVO, trajanje 30 dni, izdelovalec po pooblastilu občine,

· usklajevanje smernic in izdelava dopolnjenega osnutka SDZN, 10 dni po pridobitvi smernic, izdelovalec SDZN,

· javna razgrnitev in javna obravnava dopolnjenega osnutka SDZN ter po potrebi okoljskega poročila, trajanje 30 dni, občina, izdelovalec SDZN;

· zavzemanje stališč do pripomb in predlogov z javne razgrnitve 10 dni po zaključku javne razgrnitve, izdelovalec SDZN, občina,

· priprava gradiva za prvo obravnavo na seji OS, 14 dni pred sejo OS, izdelovalec SDZN, občina,

· prva obravnava na OS in sprejem dopolnjenega osnutka skupaj s stališči do pripomb in predlogov iz javne razgrnitve, v skladu z urnikom zasedanja OS,

· posredovanje stališč do pripomb in predlogov z javne razgrnitve v objavo, v 7 dneh po sprejemu na OS, občina,

· izdelava predloga SDZN na podlagi sprejetih stališč, 10 po sprejemu na OS, izdelovalec SDZN,

· pridobivanje in usklajevanje mnenj nosilcev urejanja prostora, 35 dni, izdelovalec OPPN po pooblastilu občine;

· izdelava usklajenega predloga SDZN, 10 dni po pridobitvi mnenj, izdelovalec,

· priprava gradiva za drugo obravnavo na seji OS, 14 dni pred sejo OS, občina, izdelovalec,

· druga obravnava usklajenega predloga SDZN na OS, v skladu z urnikom zasedanja OS,

· izdelava končnega dokumenta, 10 dni po sprejemu na OS, 

· posredovanje odloka SDZN v objavo v uradno glasilo v 7 dneh po prejetju usklajenih izvodov končnega akta, občina.

V kolikor bo v postopku potrebno izvesti CPVO, bo ta postopek v skladu z določili veljavnega zakona potekal istočasno z izdelavo SDZN, čemur se prilagodijo opredeljeni roki.

5.0 NOSILCI UREJANJA PROSTORA

Pri pripravi SDZN morajo s svojimi smernicami za načrtovanje in mnenji k predlogu SDZN sodelovati naslednji nosilci urejanja prostora:

1. Ministrstvo za okolje in prostor, Direktorat za okolje, Sektor za celovito presojo vplivov na okolje, Dunajska 48, 1000 Ljubljana (CPVO);

2. Ministrstvo za obrambo, Uprava RS za zaščito in reševanje, Vojkova 61, 1000 Ljubljana (varstvo pred naravnimi in drugimi nesrečami);
3. Ministrstvo za okolje in prostor, Agencija RS za okolje, Urad za upravljanje z vodami, Vojkova 1b, 1000 Ljubljana (podzemne vode);

4. Telekom Slovenije, RE TK omrežja Zahod, Novi trg 7a, 8000 Novo mesto (telekomunikacije);

5. Komunalno stanovanjsko podjetje Brežice, Cesta prvih borcev 9, 8250 Brežice (vodovod, kanalizacija, ceste, odvoz odpadkov);

6. Elektro Celje, PE Krško, Cesta 4. julija 32, 8270 Krško (električna energija);

7. Občina Brežice, Cesta prvih borcev 18, 8250 Brežice (občinske ceste, javne površine);

8. Krajevna skupnost Šentlenart;

9. Adriaplin d.o.o. Ljubljana (plin)
Kolikor se v postopku priprave SDZN ugotovi, da je potrebno pridobiti smernice ter mnenja tudi drugih nosilcev urejanja prostora, ki niso našteti v prejšnjem odstavku, se le-te pridobijo v postopku. 

Nosilci urejanja prostora morajo v skladu z drugim odstavkom 58. in prvim odstavkom 61. člena ZPNačrt podati smernice k osnutku in mnenja k predlogu prostorskega akta v 30 dneh od prejema poziva. 
6.0 OBVEZNOST FINANCIRANJA SDZN

Finančna sredstva za pripravo predmetnega SDZN zagotovi Občina Brežice, Cesta prvih borcev 18, 8250 Brežice, ki je tudi pripravljavec SDZN.
Številka: 3505-7/2010
Datum: 16.12.2010
        Župan 

Občine Brežice:

    Ivan MOLAN l.r.

